На основу Решења стечајног судије Привредног суда у Нишу, број предмета Ст. 236/10, од 27.01.2011. године, а у складу са чланoвима 131,132. и 133. Закона о стечају (« Службени гласник Републике Србије» број 104/2009) и Националним стандардом бр. 5 о начину и поступку уновчења имовине (*Службени гласник Републике Србије бр. 13/2010,*) стечајни управник стечајног дужника

**ДОО "ЗАПЛАЊКА" у стечају из Доњег Душника, ул. Доњи Душник б.б.**

**ОГЛАШАВА**

**продају дела имовине јавним надметањем**

|  |  |  |  |  |
| --- | --- | --- | --- | --- |
|  | **Предмет продаје** |

|  |
| --- |
| **Почетна цена (дин.)** |

 | **Депозит****(дин)** |
| **1.** | **Имовинска целина 1.** 1. **Грађевински објекат у Доњем Душнику- Хладњача у изградњи,** на кп.бр 1411/2 КО Доњи Душник, кп.бр.1776/2 и 1776/3 КО Сопотница, бруто површине 3.385 м², Објекат поседује грађевинску дозволу.2. **Земљиште на кп.бр. 1411/2 КО** Доњи Душник, Реповиште, поовршина уписана у ЛН износи 2. 271 м², уписано у лист непокретности 694 КО Доњи Душник.**3.Земљиште на кп. бр. 1776/2 КО Сопотница**, Дубоки До, површина уписана у ЛН износи 9.304 м², уписано у лист непокретности 763 КО Сопотница.4.**Земљиште на кп.бр.1776/3 КО Сопотница**, Дубоки До, површина уписана у ЛН износи 1.644 м², уписано у лист непокретности 763 КО Сопотница. | **8.601.996,00** | **3.440.798,40** |
| **2.** |  **Имовинска целина 2.** 1. **Пословна зграда за коју није утврђена делатност, у Гаџином Хану,** Милоша Обилића 1, изграђена на КП бр.4510 КО Гаџин Хан, уписана у лист непокретности бр. 6 КО Гаџин Хан, број зграде 2, спратности ПР+1+1, површине у основи 123 м². Објекат има одобрење за употребу.
2. **Опрема, ситан инвентар и залихе, које се налазе у пословној зграда за коју није утврђена делатност, у Гаџином Хану,** Милоша Обилића1, **у** згради бр.2 на КП бр.4510 КО Гаџин Хан, све по спецификацији из продајне документације.
3. **земљиште на КП бр. 4510 КО Гаџин Хан**, укупне површине уписане у ЛН 383м², и то земљиште уз зграду-објекат, површине 138 м² и под зградама број 1 и 2 укупне површине 245 м², уписано у лист непокретности бр. 6 КО Гаџин Хан.
4. **Пословни простор – четири просторија за који није утврђена делатност,** на првом спрату у пословној згради за коју није утврђена делатност, у Гаџином Хану, Милоша Обилића 60, у згради бр. 1, постојећа на К.П.бр 4510 КО Гаџин Хан, број посебног дела 2, уписано у лист непокретности бр.6 КО Гаџин Хан у површини 94 м².
 | **2.574.434,50** | **1.029.773,80** |

Право на учешће у поступку продаје имају сва правна и физичка лица која :

1. након добијања профактуре, изврше уплату ради откупа продајне документације у износу од **20.000,00** **динара по имовинској целини.** Профактура се може преузети сваког радног дана у периоду од 09,00 до 13,00 часова, најкасније до **12.07.2017**. године, уз обавезну најаву поверенику стечајног управника Марина Глигоријевић, контакт телефон: 062 1381 977;
2. уплате **депозит** на текући рачун стечајног дужника број: **160-340695-80 код Банке Интеса ад Београд, Филијала Ниш** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је 12.07.2017. године)** У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника Београд, Теразије 23, 6. спрат, најкасније **12.07.2017. године до 15:00h** по београдском времену (GMT+1). У обзир ће се узети само банкарске гаранције које пристигну на назначену адресу у назначено време. **Банкарска гаранција мора имати рок важења до 19.09.2017. године\_\_\_\_\_\_\_\_\_\_\_\_\_\_\_**
3. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 08,00 до14,00 часова а најкасније 5 радних дана пре заказане продаје (уз претходну најаву поверенику стечајног управника).

Након уплате депозита а најкасније **12.07.2017. године** потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** **одржаће се дана 19.07.2017. године у 11 часова на следећој адреси: Агенција за лиценцирање стечајних управника, ул. Теразије бр.23 III спрат, сала 301. Регистрација учесника** **почиње два сата пре почетка јавног надметања, а завршава се 10 минута пре почетка јавног надметања, односно у периоду од 09:00 часова до 10:50 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, а пре потписивања купопродајног уговора, након чега ће му бити враћена гаранција;

Закључењу купопродајног уговора у законом прописаној форми приступа се под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 15 дана од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Све порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. Услова за стицање права за учешће из овог огласа.

**Oвлашћено лице:** Повереник Марина Глигоријевић, контакт телефон: 062 1381 977 .